4. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ. 1535γ/14 της 9 Ιουλ./20 Αυγ.  1986 (ΦΕΚ Β΄ 556) Καθορισμός απαιτούμενων δικαιολογητικών και της διαδικασίας απαλλαγής από τον ειδικό φόρο κατανάλωσης στα παιγνιόχαρτα και στο αλάτι. Έχοντας υπόψη: 1.Τις διατάξεις των παρ. 1, 6 και 7 του άρθρ. 24 του Νόμ. 1591/86 (ΦΕΚ 50/24.4.86), Ρυθμίσεις στην άμεση και έμμεση φορολογία, θέσπιση μέτρων για την πάταξη της φοροδιαφυγής και άλλες διατάξεις που ρυθμίζουν θέματα αρμοδιότητας Υπουργείου Οικονομικών, αποφασίζουμε: Καθορίζουμε τα απαιτούμενα δικαιολογητικά και τη διαδικασία απαλλαγής, από τον ειδικό φόρο κατανάλωσης στα παιγνιόχαρτα και στο αλάτι, που προβλέπονται από την παρ. 7 του άρθρ. 24 του παραπάνω νόμου. Α.Εξαγωγή προϊόντων απευθείας από τον κατασκευαστή ή παραγωγό. Η απαλλαγή από τον ειδικό φόρο κατανάλωσης, για τα προϊόντα που εξάγονται στην αλλοδαπή από την επιχείρηση που τα κατασκεύασε ή τα παρήγαγε, αναγνωρίζεται από τη φορολογούσα αρχή με την προσκόμιση αντίγραφου της διασάφησης εξαγωγής. Β.Εξαγωγή προϊόντων από τρίτο. 1.Η απαλλαγή από τον ειδικό φόρο κατανάλωσης παρέχεται με συμψηφισμό δηλαδή με (έκπτωση, κατά το χρόνο εξαγωγής ή αργότερα, της αξίας πωλήσεως των εξαχθέντων προϊόντων, που έχουν υπαχθεί σε φόρο, από τα υπαγόμενα σε φόρο έσοδα της επιχείρησης που κατασκεύασε ή παρήγαγε τα εξαχθέντα προϊόντα και την επιστροφή του ειδικού φόρου κατανάλωσης στον αγοραστή-εξαγωγέα. 2.Η επιστροφή του ειδικού φόρου κατανάλωσης στον αγοραστή-εξαγωγέα, από τον κατασκευαστή ή παραγωγό των εξαχθέντων προϊόντων, πραγματοποιείται εφόσον του προσκομίσει αντίγραφο διασάφησης εξαγωγής, στο σώμα του πρωτότυπου της οποίας με ενυπόγραφη υπεύθυνη δήλωσή του θα βεβαιώνει. α)Το βάρος των εξαχθέντων προϊόντων β)την επωνυμία και τη διεύθυνση της κατασκευάστριας ή παράγουσας τα εξαχθέντα προϊόντα επιχείρησης ως και τον αριθμό του φορολογικού της μητρώου. γ)τον αριθμό του τιμολογίου πωλήσεως καθώς και την τιμή πώλησης επί της οποίας υπολογίστηκε ο ειδικός φόρος κατανάλωσης. 3.Η επιχείρηση που κατασκεύασε ή παρήγαγε τα εξαχθέντα προϊόντα με βάση τα στοιχεία που προκύπτουν από τη διασάφηση και την υπεύθυνη δήλωση, θα προσκομίσει κατάσταση μαζί με τη δήλωση του ειδικού φόρου κατανάλωσης στον αρμόδιο οικον. Έφορο για τη φορολογία του. (Αντί για τη σελ. 358,59(γ) Σελ. 358,59(δ) Τεύχος 1176-Σελ. 109 Ρυθμιστικός Φόρος 28.Ζ.ε.3-4 28.Ζ.ε.4 Ρυθμιστικός Φόρος 